Hawleyit

Hawleyit je minerál kryštalizujúci v kubickej sústave, chemicky sulfid kademnatý - CdS.

 Vlastnosti 
Hawleyit vzácny žlto sfarbený, nepriehľadný minerál so žltým vrypom. Vzhľadom je podobný greenockitu. Vytvára nálety, náteky, jemnokryštalické povlaky na sfalerite, príp. siderite, prípadne vypĺňa dutiny v horninách rudných žíl.

 Vznik 
Je to sekundárny minerál, kryštalizuje z meteorických vodných roztokov vypĺňajúcich dutiny v rudných mineráloch. Vyskytuje sa spolu so sideritom, sfaleritom, greenockitom.

 Lokality 
Vyskytuje sa na lokalitách v Kanade (Yukon, Ontário), USA (Nové Mexiko, Kalifornia, Indiana), Česku, Španielsku, Grécku, Írsku, Anglicku, Novom Zélande, Rusku (Sibír), Čile a v Indii.

 Pozri aj 
 Zoznam minerálov

 Iné projekty 

 Externé odkazy 
 Hawleyit na www.mindat.org

Kategória:Kubické minerály
Kategória:Sulfidy a sulfosoli
Kategória:Bodová grupa -43m
Kategória:Minerály kadmia
Kategória:Minerály síry
Kategória:Rudy
Kategória:Eponymické termíny v geovedách